Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 748/12/5511	Žilina, 10.6.2013
EEČ : 2-43-283-2013

U Z N E S E N I E

Trestná vec:	obvinený XXXXX 
Zločin:	Týranie blízkej osoby a zverenej osoby podľa § 208 odsek 1 písmeno a), písmeno b), odsek 2 písmeno d) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
najmenej od 01.06.2008 do 28.08.2012 s výnimkou obdobia od 09.08.2009 do 14.09.2009, kedy bol hospitalizovaný vo XXXXX, v rodinnom dome na adrese XXXXX č. XXXXX, tri a viackrát v týždni najmä pod vplyvom alkoholu, najmä v nočných hodinách bezdôvodne vulgárne hlasito nadával svojej manželke XXXXX, že je špina, piča, kurva, kurva XXXXX, nedonosená, urážal jej rodinu slovami kurvy XXXXX, vyhrážal sa, že ju zabije, vyhadzoval ju z domu, že dom je iba jeho, svojim synom XXXXX a XXXXX bezdôvodne nadával, že sú kurvy, leniví, bachratí, darmožráči, vyhrážal sa, že ich zabije, vyhadzoval ich z domu, že tam nemajú čo hľadať, že dom je jeho, v nočných hodinách menovaných budil svojim hlučným správaním, búchaním, vykríkaním, púšťal hlasno televízor, toto jeho správanie trvalo do skorých ranných hodín, kým nezaspal, čím týmto svojim konaním opakovane dlhodobo spôsoboval svojej manželke XXXXX a svojim synom XXXXX a XXXXX psychické utrpenie neustálym ponižovaním, vyvolávaním stresu, strachu, vyhrážaním a bezdôvodným odopieraním spánku,

lebo je trestné stíhanie neprípustné podľa § 9 odsek 1 písmeno d) Trestného poriadku.

Odôvodnenie:
            Uznesením vyšetrovateľa OR PZ, OVK XXXXX sp. zn. XXXXX zo dňa 12.09.2012 bolo podľa § 199 ods. 1 Tr. poriadku začaté trestné stíhanie a zároveň podľa § 206 ods. 1 Tr. poriadku vznesené obvinenie XXXXX pre zločin týrania blízkej a zverenej osoby podľa § 208 ods. 1 písm. a), písm. b), ods. 2 písm. d) Tr. zákona na tom skutkovom základe, ako je to uvedené vo výrokovej časti tohto uznesenia. 
Po vydaní uznesenia o začatí trestného stíhania a vznesení obvinenia bolo zistené, že obvinený XXXXX trpí XXXXX ochorením, pre ktoré bol hospitalizovaný na XXXXX oddelení vo XXXXX Po prepustení do domácej liečby absolvoval ďalšie vyšetrenia a dňa 23.11.2012 bol opätovne hospitalizovaný na XXXXX oddelení vo XXXXX, kde podstúpil XXXXX. Z lekárskej správy od ošetrujúcej lekárky obvineného XXXXX bolo zistené, že obvinený XXXXX trpí závažným XXXXX ochorením diagnostikovaným v auguste 2012 s výraznou progresiou, jedná sa o život ohrozujúci stav, prognóza je veľmi zlá, menovaný nie je spôsobilý zúčastňovať sa na úkonoch v trestnom konaní. Z uvedeného dôvodu bolo predmetné trestné stíhanie obvineného uznesením vyšetrovateľa OR PZ, OVK XXXXX sp. zn. XXXXX zo dňa 18.12.2012 podľa § 228 ods. 2 písm. b) Tr. poriadku prerušené. 
Dňa 17.05.2013 poškodená XXXXX predložila kópiu úmrtného listu zo dňa 25.04.2013, z ktorého vyplýva, že XXXXX zomrel dňa 23.04.2013 v XXXXX. Na základe tejto skutočnosti bolo uznesením vyšetrovateľa OR PZ, OVK XXXXX sp. zn. XXXXX zo dňa 21.05.2013 v trestnom stíhaní obvineného XXXXX pokračované a do vyšetrovacieho spisu bol zabezpečený originál úmrtného listu obvineného XXXXX z Matričného úradu XXXXX. 
Podľa § 215 ods. 1 písm. d) Tr. poriadku prokurátor zastaví trestné stíhanie, ak je trestné stíhanie neprípustné podľa § 9.
Podľa § 9 ods. 1 písm. d) Tr. poriadku trestné stíhanie nemožno začať,  a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.  
Vzhľadom na to, že obvinený XXXXX zomrel, je ďalšie vedenie trestného stíhania proti obvinenému neprípustné, a preto som rozhodla o zastavení trestného stíhania tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Andrea Jančová
prokurátorka